Nigrabrusta kotingo

La nigrabrusta kotingoOrnitologia taksonomio. () estas unutipa birdospecio el la familio de kotingedoj. Ĝi troviĝas en Kolombio, Ekvadoro kaj Peruo.

Taksonomio
Laŭ AviListAviList v2025, konsultita la 14-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Cotingidae - kotingedoj
Pipreola Swainson, WJ, 1838
Pipreola lubomirskii Taczanowski, W, 1879 - nigrabrusta kotingo

Etimologio
La scienca genra nomo Pipreola estas la diminutivo de la genro Pipra, el pipredoj, al kiu tiu genro similasBirds of the World, Black-chested Fruiteater..

La specia epiteto lubomirskii estis donita honore al la pola princo Władysław Jan Emanuel Lubomirski (1824-1882), malakologo, botanikisto, kolektanto kaj sponsoro de naturhistoriaj ekspedicioj.

 Aspekto 
Kotingoj estas fortikaj birdoj kun mallongaj vostoj kaj mallongaj tarsoj (malsupraj kruroj). La nigrabrusta kotingo estas mezgranda kotingo kun longo de 18 cm. La masklo havas nigrajn kapon, gorĝon kaj supran bruston. La supraj partoj de la korpo estas helverdaj kaj la subaj partoj flavecverdaj kun makuleco sur la flankoj. La ino ne havas nigran kapregionon kaj havas helverdajn dorson, gorĝon kaj trunkon kaj subajn partojn striecajn per flava kaj verda koloroj. La irisoj estas flavaj ĉe ambaŭ seksoj, la beko roz-oranĝa kaj la kruroj verdecgrizaj. Ĉi tiu specio povus esti konfuzita kun la Verdanigra kotingo (Pipreola riefferii), sed ĉi-lasta specio havas palan striecon sur la triarangaj flugilplumoj, kaj flavan randon ĉe la nigra brusto ĉe la masklo. Ridgely, Robert S.; Tudor, Guy (2009). Field Guide to the Songbirds of South America: The Passerines. University of Texas Press. pp. 504–505. ISBN 978-0-292-71748-0.  La kanto estas malforta, altatona ascendanta fajfo "ciiŭii", kaj estas pliaj mallongaj, altiĝantaj kaj faliĝantaj, fajfantaj krioj. Schulenberg, Thomas S.; Stotz, Douglas F.; Lane, Daniel F.; O'Neill, John P.; Parker, Theodore A. III (2010). Birds of Peru. Princeton University Press. p. 490. ISBN 1-4008-3449-X. 

Disvastiĝo kaj habitato
La nigrabrusta kotingo troviĝas en suduesta Kolombio, Ekvadoro kaj norduesta Peruo ĉefe ĉe la eosta deklivo de Andoj. Ĝi vivas en montarbaroj je 1200–2300 m (1500–2100 m en Ekvadoro).

Referencoj

Kategorio:Kotingedoj
Kategorio:Paseroformaj
Kategorio:Birdoj de Sudameriko
Kategorio:Neotropisa faŭno